nibzard/narodne-novine-full-text-markdown huggingface dataset:
### NN 42/2020 (7.4.2020.), Zakon o dopunama Zakona o turističkoj pristojbi

HRVATSKI SABOR

886

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O TURISTIČKOJ PRISTOJBI

Proglašavam Zakon o dopunama Zakona o turističkoj pristojbi, koji je Hrvatski sabor donio na sjednici 7. travnja 2020.

Klasa: 011-01/20-01/43

Urbroj: 71-06-01/1-20-2

Zagreb, 7. travnja 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O TURISTIČKOJ PRISTOJBI

Članak 1.

U Zakonu o turističkoj pristojbi (»Narodne novine«, br. 52/19. i 32/20.) u članku 15. iza stavka 8. dodaje se stavak 9. koji glasi:

»(9) Ovlašćuje se Vlada Republike Hrvatske da uredbom, u uvjetima posebnih okolnosti, drugačije odredi pitanja koja se odnose na visinu turističke pristojbe.«.

Članak 2.

U članku 17. iza stavka 4. dodaje se stavak 5. koji glasi:

»(5) Ovlašćuje se Vlada Republike Hrvatske da uredbom, u uvjetima posebnih okolnosti, drugačije odredi rokove uplate turističke pristojbe turističkoj zajednici.«.

Članak 3.

U članku 20. iza stavka 9. dodaje se stavak 10. koji glasi:

»(10) Ovlašćuje se Vlada Republike Hrvatske da uredbom, u uvjetima posebnih okolnosti, drugačije odredi namjenu i način raspodjele sredstava Fonda za turistički nedovoljno razvijena područja i kontinent i Fonda za udružene turističke zajednice.«.

Članak 4.

Za vrijeme trajanja posebnih okolnosti iz članka 14.a stavka 2. Zakona o turističkoj pristojbi (»Narodne novine«, br. 52/19. i 32/20.) nadležni inspektori neće podnositi optužne prijedloge za pokretanje prekršajnih postupaka odnosno izdavanje prekršajnih naloga, niti naplaćivati novčanu kaznu na mjestu izvršenja prekršaja.

Članak 5.

Uredbe iz članaka 1. do 3. ovoga Zakona Vlada Republike Hrvatske donijet će u roku od 60 dana od dana stupanja na snagu ovoga Zakona.

Članak 6.

Ministarstvo turizma će u roku od dvije godine od dana stupanja na snagu ovoga Zakona provesti naknadnu procjenu učinaka ovoga Zakona.

Članak 7.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/58

Zagreb, 7. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 42/2020 (7.4.2020.), Zakon o dopunama Zakona o turističkim zajednicama i promicanju hrvatskog turizma

HRVATSKI SABOR

885

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O TURISTIČKIM ZAJEDNICAMA I PROMICANJU HRVATSKOG TURIZMA

Proglašavam Zakon o dopunama Zakona o turističkim zajednicama i promicanju hrvatskog turizma, koji je Hrvatski sabor donio na sjednici 7. travnja 2020.

Klasa: 011-01/20-01/42

Urbroj: 71-06-01/1-20-2

Zagreb, 7. travnja 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O TURISTIČKIM ZAJEDNICAMA I PROMICANJU HRVATSKOG TURIZMA

Članak 1.

U Zakonu o turističkim zajednicama i promicanju hrvatskog turizma (»Narodne novine«, br. 52/19.) u članku 59. iza stavka 3. dodaje se novi stavak 4. koji glasi:

»(4) Ukupna vrijednost obveza po osnovi zaduženja na godišnjoj razini smije prelaziti 10 % financijskim planom predviđenih ukupnih prihoda, ako turističko vijeće donese takvu odluku, a uz suglasnost predsjednika turističke zajednice i garanciju za kreditno zaduženje jedinice i/ili jedinica lokalne samouprave odnosno jedinice područne (regionalne) samouprave, ovisno o području za koje je turistička zajednica osnovana.«.

Dosadašnji stavak 4. postaje stavak 5.

U dosadašnjem stavku 5., koji postaje stavak 6., riječi: »stavka 4.« zamjenjuju se riječima: »stavka 5.«.

Iza stavka 6. dodaje se stavak 7. koji glasi:

»(7) Ograničenje iz stavka 5. ovoga članka neće se primjenjivati u 2020. i 2021. godini.«.

Članak 2.

U članku 71. iza stavka 3. dodaju se stavci 4. i 5. koji glase:

»(4) Članovima tijela kojima je istekao mandat daje se privremena ovlast da nastave obavljati te poslove do prestanka proglašenja epidemije bolesti COVID-19 na teritoriju Republike Hrvatske odnosno do provođenja izbora.

(5) Članovima tijela kojima nije istekao mandat produljuje se vrijeme trajanja mandata do prestanka proglašenja epidemije bolesti COVID-19 na teritoriju Republike Hrvatske odnosno do provođenja izbora.«.

Članak 3.

Ministarstvo turizma će u roku od dvije godine od dana stupanja na snagu ovoga Zakona provesti naknadnu procjenu učinaka ovoga Zakona.

Članak 4.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/51
 Zagreb, 7. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 43/2020 (8.4.2020.), Pravilnik o dopuni Pravilnika o načinima, postupcima i elementima vrednovanja učenika u osnovnim i srednjim školama

Ministarstvo znanosti i obrazovanja

898

Na temelju članka 72. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 98/19) ministrica znanosti i obrazovanja donosi

PRAVILNIK

O DOPUNI PRAVILNIKA O NAČINIMA, POSTUPCIMA I ELEMENTIMA VREDNOVANJA UČENIKA U OSNOVNIM I SREDNJIM ŠKOLAMA

Članak 1.

U Pravilniku o načinima, postupcima i elementima vrednovanja učenika u osnovnoj i srednjoj školi (»Narodne novine«, broj: 112/10 i 82/19) iza članka 1. dodaje se članak 1.a. koji glasi:

»Članak 1.a

(1) U slučaju elementarne nepogode, ratnog stanja ili druge neposredne ugroze stanovništva, ministar nadležan za obrazovanje može drukčije od načina propisanog ovim Pravilnikom odrediti metode, postupke i elemente vrednovanja odgojno-obrazovnih postignuća učenika, prava i obveze učitelja/nastavnika, učenika, razrednika i ravnatelja u provođenju postupaka vrednovanja te prava obveze roditelja/skrbnika.

(2) O pitanjima vezanim uz praćenje i ocjenjivanje učenika u izvanrednim okolnostima iz stavka 1. ovoga članka ministar donosi odluku.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/00008

Urbroj: 533-08-20-001

Zagreb, 3. travnja 2020.

Ministrica
 prof. dr. sc. Blaženka Divjak, v. r.
### NN 43/2020 (8.4.2020.), Pravilnik o izmjeni i dopuni Pravilnika o korištenju cestovnog zemljišta i obavljanju pratećih djelatnosti na javnim cestama

MINISTARSTVO MORA, PROMETA I INFRASTRUKTURE

899

Na temelju članka 73. stavka 2. i članka 87. stavka 7. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019.) ministar mora, prometa i infrastrukture donosi

PRAVILNIK

O IZMJENI I DOPUNI PRAVILNIKA O KORIŠTENJU CESTOVNOG ZEMLJIŠTA I OBAVLJANJU PRATEĆIH DJELATNOSTI NA JAVNIM CESTAMA

Članak 1.

U Pravilniku o korištenju cestovnog zemljišta i obavljanju pratećih djelatnosti na javnim cestama (»Narodne novine«, broj 78/2014.) u članku 10. stavak 2. mijenja se i glasi:

»(2) Naknade iz ovoga Pravilnika godišnje se usklađuju s promjenama godišnjeg indeksa cijena na malo koji objavljuje Državni zavod za statistiku i promjenama prosječnog godišnjeg dnevnog prometa vozila na odgovarajućoj dionici javne ceste koji utvrđuje pravna osoba koja upravlja javnom cestom.«

Iza stavka 2. dodaju se stavci 3. i 4. koji glase:

»(3) Ugovoreni mjesečni iznosi naknada dodatno se usklađuju s promjenama prosječnog mjesečnog dnevnog prometa vozila na odgovarajućoj dionici javne ceste koji utvrđuje pravna osoba koja upravlja javnom cestom.

(4) Naknade na temelju mjerila i kriterija iz ovog Pravilnika utvrđuje pravna osoba koja upravlja javnom cestom.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-03/77

Urbroj: 530-06-2-1-20-7

Zagreb, 1. travnja 2020.

Ministar
 Oleg Butković, v. r.
### NN 44/2020 (9.4.2020.), Odluka o prestanku važenja Odluke o raspisivanju prijevremenih izbora za Gradsko vijeće Grada Orahovice i Općinsko vijeće Općine Otok

Vlada Republike Hrvatske

904

Na temelju članka 6. stavka 3. Zakona o lokalnim izborima (»Narodne novine«, br. 144/12, 121/16, 98/19 i 42/20), Vlada Republike Hrvatske je na sjednici održanoj 9. travnja 2020. godine donijela

ODLUKU

O PRESTANKU VAŽENJA ODLUKE O RASPISIVANJU PRIJEVREMENIH IZBORA ZA GRADSKO VIJEĆE GRADA ORAHOVICE I OPĆINSKO VIJEĆE OPĆINE OTOK

I.

Danom stupanja na snagu ove Odluke prestaje važiti Odluka o raspisivanju prijevremenih izbora za Gradsko vijeće Grada Orahovice i Općinsko vijeće Općine Otok (»Narodne novine«, broj 28/20).

II.

Prijevremeni izbori za Gradsko vijeće Grada Orahovice i Općinsko vijeće Općine Otok održat će se po prestanku posebnih okolnosti koje su nastupile proglašavanjem epidemije bolesti COVID-19 uzrokovane virusom SARS-CoV-2, a najkasnije u roku od 90 dana od dana prestanka tih okolnosti.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/127

Urbroj: 50301-25/16-20-2

Zagreb, 9. travnja 2020.

Predsjednik
 mr. sc. Andrej Plenković, v. r.
### NN 44/2020 (9.4.2020.), Odluka o dopuni Odluke o radnom vremenu trgovina

STOŽER CIVILNE ZAŠTITE REPUBLIKE HRVATSKE

908

Na temelju članka 22.a Zakona o sustavu civilne zaštite (»Narodne novine« br. 82/15, 118/18 i 31/20) i članka 57.a Zakona o trgovini (»Narodne novine« br. 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 8. travnja 2020. godine donosi

ODLUKU

O DOPUNI ODLUKE O RADNOM VREMENU TRGOVINA

I.

U Odluci o radnom vremenu trgovina (»Narodne novine« br. 35/20) iza točke I. dodaje se točka I.a koja glasi:

»I.a

Iznimno od točke I. ove Odluke, a radi omogućavanja primjerene opskrbe građana u povodu blagdana Uskrsa i Uskrsnog ponedjeljka, u razdoblju od 9. do 11. travnja 2020. godine u trgovinama u kojima je dopušten rad određuje se radno vrijeme od 7,00 do 20,00 sati, uz poštivanje svih mjera socijalnog distanciranja.«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-25

Zagreb, 8. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 44/2020 (9.4.2020.), Odluka o dopuni Odluke o zabrani napuštanja mjesta prebivališta i stalnog boravka u Republici Hrvatskoj

Stožer civilne zaštite Republike Hrvatske

907

Na temelju članka 22.a, u vezi sa člankom 18. Zakona o sustavu civilne zaštite (»Narodne novine« br. 82/15, 118/18 i 31/2020), Stožer civilne zaštite Republike Hrvatske, 8. travnja 2020. godine donosi

ODLUKU

O DOPUNI ODLUKE O ZABRANI NAPUŠTANJA MJESTA PREBIVALIŠTA I STALNOG BORAVKA U REPUBLICI HRVATSKOJ

I.

U Odluci o zabrani napuštanja mjesta prebivališta i stalnog boravka u Republici Hrvatskoj (»Narodne novine« br. 35/2020 i 39/2020) u točki I. iza stavka 1. dodaju se stavci 2. i 3. koji glase:

»Pod mjestom prebivališta ili stalnog boravka, u smislu ove Odluke, smatra se mjesto prebivališta, odnosno mjesto boravišta kako je definirano Zakonom o prebivalištu (»Narodne novine« br. 144/12 i 158/13), i/ili administrativno područje više jedinica lokalne samouprave koje su prostorno povezane u jedinstvenu cjelinu i koje pripadaju istom geografskom području i dijele zajedničke rizike, kada su zaključile Sporazum o zajedničkom obavljanju poslova civilne zaštite.

Jedinice lokalne samouprave dužne su zaključene Sporazume dostaviti Ravnateljstvu civilne zaštite Ministarstva unutarnjih poslova putem županijskih stožera civilne zaštite.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-26

Zagreb, 8. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 45/2020 (10.4.2020.), Pravilnik o izmjenama i dopuni Pravilnika o sadržaju i obliku prodajnog lista i sadržaju registra prvih kupaca

Ministarstvo poljoprivrede

912

Na temelju članka 43. stavka 12. i članka 44. stavka 5. Zakona o morskom ribarstvu (»Narodne novine«, br. 62/2017, 130/2017 i 14/2019) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O SADRŽAJU I OBLIKU PRODAJNOG LISTA I SADRŽAJU REGISTRA PRVIH KUPACA

Članak 1.

U Pravilniku o sadržaju i obliku prodajnog lista i sadržaju registra prvih kupaca (»Narodne novine«, broj 113/2019) članak 7. mijenja se i glasi:

»Članak 7.

Registrirani prvi kupac ovlaštenik povlastice za gospodarski ribolov može vlastite proizvode prodavati sukladno propisima koji uređuju sigurnost hrane, djelatnost trgovine i u skladu s propisima koji uređuju prodaju na lokalnom tržištu.«

Članak 2.

U članku 12. u stavku 7. iza riječi »samouprava« briše se točka i dodaju se riječi: »ili nadležna lučka uprava, ovisno što je primjenjivo.«

Iza stavka 7. dodaje se stavak 8. koji glasi:

»8. Iznimno od stavka 3. ovog članka, u proglašenim izvanrednim situacijama ugroze po javno zdravlje ili elementarne nepogode dozvoljena je prodaja ukupno prijavljenog dnevnog ulova.«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/51

Urbroj: 525-13/0758-20-27

Zagreb, 3. travnja 2020.

Ministrica poljoprivrede
 Marija Vučković, v. r.
### NN 45/2020 (10.4.2020.), Pravilnik o izmjeni Pravilnika o posebnim uvjetima i tehničkim zahtjevima za europsku elektroničku naplatu cestarine i elementima interoperabilnosti

MINISTARSTVO MORA, PROMETA I INFRASTRUKTURE

916

Na temelju članka 14. stavka 1. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019.) ministar mora, prometa i infrastrukture donosi

PRAVILNIK

O IZMJENI PRAVILNIKA O POSEBNIM UVJETIMA I TEHNIČKIM ZAHTJEVIMA ZA EUROPSKU ELEKTRONIČKU NAPLATU CESTARINE I ELEMENTIMA INTEROPERABILNOSTI

Članak 1.

U Pravilniku o posebnim uvjetima i tehničkim zahtjevima za europsku elektroničku naplatu cestarine i elementima interoperabilnosti (»Narodne novine«, broj 58/2016.) članak 5. mijenja se i glasi:

»Članak 5.

(1) Elementi interoperabilnosti za prihvat usluge EENC-a koje moraju ispunjavati Hrvatske autoceste d.o.o. odnosno koncesionari uključuju obvezu ugradnje sljedeće opreme:

– ENC antena na ulaznoj stazi s pripadajućom upravljačko-procesnom jedinicom

– ENC antenu na izlaznoj stazi s pripadajućom upravljačko-
 -procesnom jedinicom

– Video nadzor visokog stupnja pouzdanosti na svim stazama opremljenim ENC antenama s pripadajućom upravljačko-procesnom jedinicom

– Sustav za utvrđivanje skupina vozila na ENC stazi s pripadajućom upravljačko-procesnom jedinicom

– Telekomunikacijska oprema i infrastruktura potrebna za prijenos EENC podataka unutar informacijskih sustava

– Poslužitelj za prihvat podataka od pružatelja usluge EENC-a, odnosno za obradu i razmjenu podataka prikupljenih s ulaznih i izlaznih ENC staza prema pružatelju usluge EENC-a. Poslužitelj za prihvat podataka treba osigurati razmjenu podataka s pružateljem EENC usluge prema tehničkom opisu iz Priloga 2 ovoga Pravilnika

– Sustav za pohranu i arhivu podataka s rokom čuvanja podataka u razdoblju od najmanje 3 (tri) godine od dana nastanka transakcije iz usluge EENC-a

– Prateća oprema i infrastruktura koja mora osigurati odgovarajući stupanj zaštite opreme i aplikacija koje se koriste u sustavu pružanja usluge EENC-a.

(2) Tehnički opis i specifikacija opreme iz stavka 1. ovoga članaka sadržan je u Prilogu 3, koji čini sastavni dio ovoga Pravilnika.

(3) Pored tehničkih elemenata iz stavka 1. ovog članka, interoperabilnost obuhvaća i podatkovne elemente o brojevima ENC uređaja čiji su izdavatelji Hrvatske autoceste d.o.o. i koncesionari, a koje će isti međusobno razmjenjivati u svrhu interoperabilne funkcionalnosti elektroničkih sustava naplate cestarine na nacionalnoj mreži autocesta.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/182

Urbroj: 530-06-2-1-20-4

Zagreb, 31. ožujka 2020.

Ministar
 Oleg Butković, v. r.
### NN 45/2020 (10.4.2020.), Pravilnik o dopuni Pravilnika o izvanrednom prijevozu

MINISTARSTVO MORA, PROMETA I INFRASTRUKTURE

915

Na temelju članka 46. stavka 7. i članka 87. stavka 4. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019.) ministar mora, prometa i infrastrukture donosi

PRAVILNIK

O DOPUNI PRAVILNIKA O IZVANREDNOM PRIJEVOZU

Članak 1.

U Pravilniku o izvanrednom prijevozu (»Narodne novine«, broj 92/2018.), iza naziva Glave »VI. PRIJELAZNE I ZAVRŠNE ODREDBE«, dodaje se članak 32. a, koji glasi:

»Članak 32. a

U razdoblju od dana stupanja na snagu ovog Pravilnika, do 01. lipnja 2020. godine, obustavlja se naplata naknade za izvanredni prijevoz te se ista neće obračunavati u dozvolama izdanim po zahtjevima podnesenim u tom razdoblju.

Iznimno, od stavka 1. ovog članka, naknada za izvanredni prijevoz i dalje se naplaćuje u slučajevima iz članka 32. Pravilnika o izvanrednom prijevozu (»Narodne novine«, broj 92/2018.).«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-03/30

Urbroj: 530-06-2-1-20-3

Zagreb, 1. travnja 2020.

Ministar
 Oleg Butković, v. r.
### NN 46/2020 (15.4.2020.), Odluka o razrješenju zamjenika županijskog državnog odvjetnika u Županijskom državnom odvjetništvu u Zagrebu

Državnoodvjetničko vijeće

935

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Slobodana Šašića na 21. sjednici održanoj od 27. ožujka 2020. do 2. travnja 2020.

odlučilo je

SLOBODAN ŠAŠIĆ razrješava se dužnosti zamjenika županijskog državnog odvjetnika u Županijskom državnom odvjetništvu u Zagrebu, s danom 8. svibnja 2020.

Broj: DOVO-11/2020-2

Zagreb, 2. travnja 2020.

Predsjednik
 Državnoodvjetničkog vijeća
 Darko Klier, v. r.
### NN 46/2020 (15.4.2020.), Odluka o imenovanju zamjenika pravobraniteljice za ravnopravnost spolova

HRVATSKI SABOR

922

Na temelju članka 81. Ustava Republike Hrvatske i članka 20. stavka 2. Zakona o ravnopravnosti spolova (»Narodne novine«, br. 82/08. i 69/17.) Hrvatski sabor na sjednici 7. travnja 2020. donio je

ODLUKU

O IMENOVANJU ZAMJENIKA PRAVOBRANITELJICE ZA RAVNOPRAVNOST SPOLOVA

Imenuje se KRISTIJAN KEVEŠEVIĆ zamjenikom pravobraniteljice za ravnopravnost spolova.

Klasa: 021-13/20-07/04

Zagreb, 7. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 46/2020 (15.4.2020.), Indeks proizvođačkih cijena industrijskih proizvoda na domaćem tržištu u ožujku 2020.

Državni zavod za statistiku

934

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2020.

Indeks proizvođačkih cijena industrijskih proizvoda na domaćem tržištu u ožujku 2020. u odnosu na veljaču 2020. iznosi 98,1.

Klasa: 954-02/20-01/01

Urbroj: 555-07-03-20-08

Zagreb, 8. travnja 2020.

Glavna ravnateljica
 Lidija Brković, v. r.
### NN 46/2020 (15.4.2020.), Odluka o izmjenama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

939

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19., 94/19., 104/19. i 22/20.) Upravno vijeće Hrvatskog zavoda za zdravstveno osiguranje na 57. sjednici održanoj 9. travnja 2020. godine donijelo je

ODLUKU

O IZMJENAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine«, broj 42/18., 47/18. – ispravak, 63/18., 98/18., 106/18., 15/19., 26/19., 51/19., 69/19., 97/19., 108/19., 122/19., 127/19. i 39/20.) u tablici 1. iz članka 1. stavka 2. brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L04AC07 064 | tocilizumab | RoActemra | otop. za inj., štrc. napunj. 4x162 mg/0,9 ml |
| L04AC07 065 | tocilizumab | RoActemra | otop. za inj., brizg. napunj. 4x162 mg/0,9 ml (ACTPen) |

«.

Članak 2.

Ova Odluka objavljuje se u »Narodnim novinama«, a stupa na snagu 20. travnja 2020. godine.

Klasa: 025-04/20-01/102

Urbroj: 338-01-01-20-01

Zagreb, 9. travnja 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 46/2020 (15.4.2020.), Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

946

Nakon usporedbe s izvornim tekstom utvrđene su pogreške u Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 39 od 1. travnja 2020. godine te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 39/20.) u članku 1. umjesto teksta: »Indikacije pod oznakama: »NJ701«, »NJ702«, »NJ706« i »NJ710« mijenjaju se u oznaku »NJ707« koja glasi:« treba stajati tekst: »Indikacije pod oznakama: »NJ701«, »NJ702«, »NJ703«, »NJ706« i »NJ710« mijenjaju se u oznaku »NJ707« koja glasi:«.

U članku 2. umjesto teksta: »Ova Odluka objavljuje se u »Narodnim novinama«, a stupa na snagu 1. svibnja 2020. godine, osim podataka pod ATK šifrom: »L01XC16 061« koji stupaju na snagu prvoga dana od dana objave u »Narodnim novinama« treba stajati tekst: »Ova Odluka objavljuje se u »Narodnim novinama«, a stupa na snagu 1. svibnja 2020. godine, osim podataka pod ATK šifrom: »L01XC16 061« koji stupaju na snagu prvoga dana od dana objave u »Narodnim novinama« te podataka pod ATK šiframa: »L04AB05 061, L04AB06 061 i L04AB06 062« koji stupaju na snagu 20. travnja 2020. godine.«.

Klasa: 025-04/20-01/111

Urbroj: 338-01-01-20-01

Zagreb, 9. travnja 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 46/2020 (15.4.2020.), Naredba o privremenom stavljanju izvan snage Naredbe o ograničenju prometa na cestama (»Narodne novine«, broj 64/09)

MINISTARSTVO MORA, PROMETA I INFRASTRUKTURE

932

Na temelju članka 52. Zakona o sustavu državne uprave (»Narodne novine«, broj 66/19) ministar mora, prometa i infrastrukture u suglasnosti s ministrom unutarnjih poslova, donosi

NAREDBU

O PRIVREMENOM STAVLJANJU IZVAN SNAGE NAREDBE O OGRANIČENJU PROMETA NA CESTAMA (»NARODNE NOVINE«, BROJ 64/09)

Članak 1.

Ovom Naredbom privremeno se stavlja izvan snage Naredba o ograničenju prometa na cestama (»Narodne novine«, broj 64/09).

Članak 2.

Na temelju članka 194. stavka 1. Zakona o sigurnosti prometa na cestama (»Narodne novine«, broj 67/08.) ministar mora, prometa i infrastrukture u suglasnosti s ministrom unutarnjih poslova donio je Naredbu o ograničenju prometa na cestama (»Narodne novine«, broj 64/09). S obzirom na izvanredne okolnosti prouzročene epidemijom COVID-a 19, odlučeno je kao u članku 1. ove Naredbe.

Članak 3.

Naredba stupa na snagu danom donošenja i vrijedi od dana stupanja na snagu do dana 1. srpnja 2020. godine ili do opoziva ministra mora, prometa i infrastrukture uz suglasnost ministra unutarnjih poslova.

Klasa: 011-02/20-03/38

Urbroj: 530-08-1-2-3-20-1

Zagreb, 31. ožujka 2020.

Ministar
 Oleg Butković, v. r.
### NN 46/2020 (15.4.2020.), Odluka o dopuni Odluke o porezima Grada Ivanca

Grad Ivanec

940

Na temelju članka 20. Zakona o lokalnim porezima (»Narodne novine« 115/16, 101/17) i članka 35. Statuta Grada Ivanca (»Službeni vjesnik Varaždinske županije« br. 21/09, 12/13, 23/13 – pročišćeni tekst, 13/18, 8/20), Gradsko vijeće Ivanec na 32. sjednici održanoj 2. travnja 2020. donosi

ODLUKU

O DOPUNI ODLUKE O POREZIMA
 GRADA IVANCA

Članak 1.

U Odluci o porezima Grada Ivanca (»Službeni vjesnik Varaždinske županije« br. 34/17, 77/17), u Glavi II. VRSTE POREZA, podglava 2. Porez na potrošnju, iza članka 9. dodaje se novi članak 9.a koji glasi:

»Članak 9.a

Obveznici poreza na potrošnju oslobađaju se plaćanja obveze poreza na potrošnju u cijelosti, i to od dana stupanja na snagu Odluke Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja, klasa: 810-06/20-01/7, urbroj: 511-01/300-20-1 od 19. ožujka 2020. godine, a trajat će i 3 naredna mjeseca nakon proglašenja prestanka kriznih mjera od strane nadležnih državnih tijela.«

Članak 2.

Ova Odluka stupa na snagu prvoga dana od dana objave u »Službenom vjesniku Varaždinske županije.«

Ista Odluka objavit će se i u »Narodnim novinama«.

Klasa: 410-01/20-10/02
 Urbroj: 2186/12-04/16-20-3
 Ivanec, 2. travnja 2020.

Predsjednica
 Gradskog vijeća Grada Ivanca
 Ksenija Sedlar Đunđek, mag. oec., v. r.
### NN 46/2020 (15.4.2020.), Odluka o dopuni Odluke o općinskim porezima Općine Konjščina

Općina Konjščina

942

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 20. stavak 1., članka 42. stavak 1. i članka 67. stavak 1. Zakona o lokalnim porezima (»Narodne novine«, br. 115/16 i 101/17), te članka 35. Statuta Općine Konjščina (»Službeni glasnik Krapinsko-
 -zagorske županije« broj 8/13 i 4/18), Općinsko vijeće na 26. Sjednici (hitnoj) održanoj 20. ožujka 2020. godine donijelo je

ODLUKU

O DOPUNI ODLUKE O OPĆINSKIM POREZIMA OPĆINE KONJŠČINA

Članak 1.

U članku 30. dodaje se stavak 2. koji glasi:

(2) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, može se odobriti privremeno, potpuno ili djelomično oslobođenje od plaćanja općinskih poreza na temelju pisanog zahtjeva ili po službenoj dužnosti.

Članak 2.

Ova Odluka stupa na snagu sljedećeg dana po objavi u »Službenom glasniku Krapinsko-zagorske županije«.

Klasa: 410-01/20-01/3
 Urbroj: 2211/04-1-20-2
 Konjščina, 20. ožujka 2020.

Predsjednik Općinskog vijeća
 Ivica Crneković, v. r.
### NN 46/2020 (15.4.2020.), Odluka o izmjeni Odluke o lokalnim porezima Grada Našica

Grad Našice

941

Na temelju članaka 20. i 42. stavka 1. točke 1., 2. i 3. Zakona o lokalnim porezima (»Narodne novine«, broj 115/2016 i 101/17) i članka 33. stavka 1. podstavka 19. Statuta Grada Našica (»Službeni glasnik Grada Našica«, broj 6/09., 4/12., 1/13., 2/13. – pročišćeni tekst, 2/18. i 2/20.) Gradsko vijeće Grada Našica, na 23. sjednici od 30. ožujka 2020. godine, donijelo je

ODLUKU

O IZMJENI ODLUKE O LOKALNIM POREZIMA GRADA NAŠICA

I.

U Odluci o lokalnim porezima Grada Našica (»Službeni glasnik Grada Našica«, broj 9/19.) u naslovu Opće odredbe u stavku 1. riječi »i poreza na potrošnju« i »poreza na potrošnju« brišu se.

II.

U članku 1. stavku 1. točka 2. »porez na potrošnju« briše se.

III.

Podnaslov 2. »Porez na potrošnju« i članak 3. i 4. brišu se.

IV.

Ova Odluka objavit će se u »Službenom glasniku Grada Našica« i »Narodnim novinama«.

Odluka stupa na snagu prvoga dana od dana objave u »Službenom glasniku Grada Našica«, a primjenjuje se od 1. siječnja 2021. godine.

Klasa: 410-01/20-01/1
 Urbroj: 2149/01-01-20-2
 Našice, 30. ožujka 2020.

Predsjednik Gradskog vijeća
 Krešimir Kašuba, dr. med. vet., v. r.
### NN 46/2020 (15.4.2020.), Rješenje o razrješenju dijela članova Upravnog odbora Hrvatske agencije za malo gospodarstvo, inovacije i investicije

Vlada Republike Hrvatske

923

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuju se dužnosti članovi Upravnog odbora Hrvatske agencije za malo gospodarstvo, inovacije i investicije, radi isteka mandata:

– ANA MANDAC, imenovana na prijedlog ministra nadležnog za poduzetništvo i obrt

– IVAN LAKOŠ, imenovan na prijedlog ministra nadležnog za znanost

– mr. sc. KREŠIMIR DRAGIĆ, imenovan na prijedlog ministra nadležnog za financije

– EMILIJA VUČINIĆ MARGETA, imenovana na prijedlog ministra nadležnog za vanjske i europske poslove

– ANKICA JAKŠIĆ, imenovana na prijedlog ministra nadležnog za turizam

– mr. sc. JURAJ ORENDA, imenovan na prijedlog ministra nadležnog za poljoprivredu

– DRAGUTIN RANOGAJEC, imenovan kao predsjednik Hrvatske obrtničke komore

– JASMINKA MARTINOVIĆ, imenovana na prijedlog predsjednika Hrvatske udruge poslodavaca.

Klasa: 080-02/20-02/27
 Urbroj: 50301-15/07-20-02
 Zagreb. 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Rješenje o imenovanju dijela članova Upravnog vijeća Hrvatskog zavoda za zapošljavanje

VLADA REPUBLIKE HRVATSKE

928

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 86. stavka 2. Zakona o tržištu rada (»Narodne novine«, br. 118/18 i 32/20) i članka 19. stavka 2. Statuta Hrvatskog zavoda za zapošljavanje (»Narodne novine«, broj 18/20), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE

1. Za članove Upravnog vijeća Hrvatskog zavoda za zapošljavanje, na prijedlog ministra nadležnog za rad, s danom 14. travnja 2020. godine, imenuju se:

– MARIJA KNEŽEVIĆ KAJARI

– MIRELA KALCINA.

2. Za članove Upravnog vijeća Hrvatskog zavoda za zapošljavanje, na prijedlog Gospodarsko-socijalnog vijeća, s danom 14. travnja 2020. godine, imenuju se:

– MIROSLAV SMETIŠKO

– ANNY BRUSIĆ

– ANA MILIĆEVIĆ PEZELJ.

3. Imenuje se VALENTIN JACKIV članom Upravnog vijeća Hrvatskog zavoda za zapošljavanje, s danom 14. travnja 2020. godine, kao predstavnik radnika Hrvatskog zavoda za zapošljavanje.

Klasa: 080-02/20-01/47
 Urbroj: 50301-15/07-20-02
 Zagreb, 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Rješenje o imenovanju dijela članova Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

924

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O IMENOVANJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Za članove Upravnog odbora Hrvatske agencije za malo gospodarstvo, inovacije i investicije, imenuju se:

– ANA MANDAC, na prijedlog ministra nadležnog za poduzetništvo i obrt

– IVANA KRZNAR, na prijedlog ministrice nadležne za znanost

– mr. sc. KREŠIMIR DRAGIĆ, na prijedlog ministra nadležnog za financije

– mr. sc. IVANA ŽIVKOVIĆ, na prijedlog ministra nadležnog za vanjske i europske poslove

– ANKICA JAKŠIĆ, na prijedlog ministra nadležnog za turizam

– mr. sc. IRENA JAHUTKA, na prijedlog ministrice nadležne za poljoprivredu

– DRAGUTIN RANOGAJEC, predsjednik Hrvatske obrtničke komore

– JASMINKA MARTINOVIĆ, na prijedlog predsjednika Hrvatske udruge poslodavaca.

Klasa: 080-02/20-01/46
 Urbroj: 50301-15/07-20-02
 Zagreb, 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Rješenje o razrješenju članova Upravnog vijeća Hrvatskog zavoda za zapošljavanje

VLADA REPUBLIKE HRVATSKE

927

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 86. stavka 2. Zakona o tržištu rada (»Narodne novine«, br. 118/18 i 32/20) i članka 19. stavka 2. Statuta Hrvatskog zavoda za zapošljavanje (»Narodne novine«, broj 18/20), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE

1. Razrješuju se dužnosti članovi Upravnog vijeća Hrvatskog zavoda za zapošljavanje, imenovani na prijedlog ministra nadležnog za rad, s danom 13. travnja 2020. godine, radi isteka mandata:

– MARIJA KNEŽEVIĆ KAJARI

– MIRELA KALCINA.

2. Razrješuju se dužnosti članovi Upravnog vijeća Hrvatskog zavoda za zapošljavanje, imenovani na prijedlog Gospodarsko-socijalnog vijeća, s danom 13. travnja 2020. godine, radi isteka mandata:

– MIROSLAV SMETIŠKO

– ANNY BRUSIĆ

– ANA MILIĆEVIĆ PEZELJ.

3. Razrješuje se TANJA BITANGA dužnosti članice Upravnog vijeća Hrvatskog zavoda za zapošljavanje, na koju je imenovana kao predstavnica radnika Hrvatskog zavoda za zapošljavanje, s danom 13. travnja 2020. godine, radi isteka mandata.

4. Razrješuje se JENISEJA FIŠTREK dužnosti članice Upravnog vijeća Hrvatskog zavoda za zapošljavanje, na koju je imenovana na prijedlog udruga nezaposlenih, s danom 13. travnja 2020. godine, radi isteka mandata.

Klasa: 080-02/20-02/29
 Urbroj: 50301-15/07-20-02
 Zagreb, 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Rješenje o razrješenju predsjednika i člana Upravnog vijeća Hrvatske agencije za poljoprivredu i hranu

VLADA REPUBLIKE HRVATSKE

925

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 2. Zakona o Hrvatskoj agenciji za poljoprivredu i hranu (»Narodne novine«, broj 111/18), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O RAZRJEŠENJU PREDSJEDNIKA I ČLANA UPRAVNOG VIJEĆA HRVATSKE AGENCIJE ZA POLJOPRIVREDU I HRANU

1. Razrješuje se izv. prof. dr. sc. KRUNOSLAV KARALIĆ dužnosti predsjednika Upravnog vijeća Hrvatske agencije za poljoprivredu i hranu, radi isteka mandata.

2. Razrješuje se prof. dr. sc. VLADO GUBERAC dužnosti člana Upravnog vijeća Hrvatske agencije za poljoprivredu i hranu, radi isteka mandata.

Klasa: 080-02/20-02/22
 Urbroj: 50301-15/07-20-02
 Zagreb, 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Rješenje o imenovanju predsjednika i člana Upravnog vijeća Hrvatske agencije za poljoprivredu i hranu

VLADA REPUBLIKE HRVATSKE

926

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. stavka 2. Zakona o Hrvatskoj agenciji za poljoprivredu i hranu (»Narodne novine«, broj 111/18), Vlada Republike Hrvatske je na sjednici održanoj 9. travnja 2020. godine donijela

RJEŠENJE

O IMENOVANJU PREDSJEDNIKA I ČLANA UPRAVNOG VIJEĆA HRVATSKE AGENCIJE ZA POLJOPRIVREDU I HRANU

1. Imenuje se izv. prof. dr. sc. KRUNOSLAV KARALIĆ predsjednikom Upravnog vijeća Hrvatske agencije za poljoprivredu i hranu.

2. Imenuje se prof. dr. sc. VLADO GUBERAC članom Upravnog vijeća Hrvatske agencije za poljoprivredu i hranu.

Klasa: 080-02/20-01/39
 Urbroj: 50301-15/07-20-02
 Zagreb, 9. travnja 2020.

Predsjednik
 mr. sc. Andrej Plenković, v. r.
### NN 46/2020 (15.4.2020.), Odluka o izmjeni Odluke o provođenju monetarne politike Hrvatske narodne banke

HRVATSKA NARODNA BANKA

937

Na temelju članka 9. stavka 2., članka 10., članka 11. stavaka 1. i 3., članka 16. stavaka 1. i 2. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 8. travnja 2020. donio je

ODLUKU

O IZMJENI ODLUKE O PROVOĐENJU MONETARNE POLITIKE HRVATSKE NARODNE BANKE

Članak 1.

U članku 1. Odluke o provođenju monetarne politike Hrvatske narodne banke (»Narodne novine«, br. 94/2017. i 31/2020.) stavak 4. mijenja se i glasi:

»Iznimno od stavka 3. ovog članka, u operacijama monetarne politike koje se provode kupnjom i prodajom vrijednosnih papira kao druge ugovorne strane mogu sudjelovati i:

a) mirovinska društva sa sjedištem u Republici Hrvatskoj koja su dobila odobrenje nadležnog tijela Republike Hrvatske za obavljanje djelatnosti upravljanja mirovinskim fondom

b) mirovinska osiguravajuća društva sa sjedištem u Republici Hrvatskoj koja posluju na temelju odobrenja nadležnog tijela Republike Hrvatske

c) društva za upravljanje otvorenim investicijskim fondovima s javnom ponudom (u nastavku teksta: UCITS fondovi) sa sjedištem u Republici Hrvatskoj koja su dobila odobrenje nadležnog tijela Republike Hrvatske za upravljanje UCITS fondovima

d) društva za osiguranje sa sjedištem u Republici Hrvatskoj koja su od nadležnog tijela dobila odobrenje za obavljanje poslova osiguranja i upisana su u sudski registar nadležnog suda i

e) stambene štedionice sa sjedištem u Republici Hrvatskoj koje su od HNB-a dobile odobrenje za rad.«

Članak 2.

Ova Odluka stupa na snagu danom objave u »Narodnim novinama«.

O. br. 2417/2020.
 Zagreb, 8. travnja 2020.

Zamjenjuje predsjednika Savjeta
 Hrvatske narodne banke
 zamjenica guvernera
 dr. sc. Sandra Švaljek, v. r.
### NN 47/2020 (17.4.2020.), Odluka o poništenju Odluke o izmjeni i dopuni Odluke o porezima Grada Varaždina

Grad Varaždin

971

Na temelju članka 45. Statuta Grada Varaždina (»Službeni vjesnik Grada Varaždina« broj 3/18) Gradsko vijeće Grada Varaždina, na 24. sjednici održanoj 16. ožujka 2020. godine, donosi

ODLUKU

O PONIŠTENJU ODLUKE O IZMJENI I DOPUNI ODLUKE O POREZIMA GRADA VARAŽDINA

Članak 1.

Poništava se Odluka o izmjeni i dopuni Odluke o porezima Grada Varaždina klasa: 410-01/19-01/3, urbroj: 2186/01-02-19-6 od 16. prosinca 2019. godine objavljena u »Narodnim novinama« broj 3/20 i »Službenom vjesniku Grada Varaždina« broj 10/19.

Članak 2.

(1) Na temelju ove Odluke nadležan Upravni odjel za poslove komunala izdat će rješenje o poništavanju rješenja o utvrđivanju obveze plaćanja poreza za korištenje javne površine radi izvođenja radova na elektroničkoj komunikacijskoj infrastrukturi izdanih po osnovi Odluke koja se poništava.

(2) Nadležni Upravni odjel za poslove proračuna temeljem pravomoćnog rješenja o poništenju rješenja iz stavka 1. ovog članka izvršit će povrat uplaćenih sredstava uplatitelju.

Članak 3.

Ova Odluka stupa na snagu osmoga dana od dana objave u »Službenom vjesniku Grada Varaždina« .

Klasa: 410-01/19-01/3

Urbroj: 2186/01-02-20-10

Varaždin, 16. ožujka 2020.

Predsjednik
 Gradskog vijeća
 Damir Habijan, dipl. iur., v. r.
### NN 47/2020 (17.4.2020.), Ispravak Zakona o izmjeni i dopunama Zakona o računovodstvu

HRVATSKI SABOR

973

U Zakonu o izmjeni i dopunama Zakona o računovodstvu koji je objavljen u »Narodnim novinama« broj 42 od 7. travnja 2020. utvrđena je pogreška te se daje

ISPRAVAK

ZAKONA O IZMJENI I DOPUNAMA
 ZAKONA O RAČUNOVODSTVU

Iza članka 5. trebaju stajati naslov iznad članka i članak koji glase:

»Naknadna procjena učinka

Članak 6.

Ministarstvo financija će u roku od dvije godine od dana stupanja na snagu ovoga Zakona provesti naknadnu procjenu učinka ovoga Zakona.«.

Naslov iznad članka 6. i članak 6. postaju naslov iznad članka 7. i članak 7.

Klasa: 022-03/20-01/50

Zagreb, 14. travnja 2020.

Tajnik
 Hrvatskoga sabora
 Davor Orlović, dipl. iur., v. r.
### NN 47/2020 (17.4.2020.), Pravilnik o izmjenama i dopuni Pravilnika o postupku vaganja proizvoda ribarstva, evidencije vaganja te postupku i uvjetima odobravanja vaganja na ribarskim plovilima i u odobrenim objektima

MINISTARSTVO POLJOPRIVREDE

963

Na temelju članka 44. stavka 5. Zakona o morskom ribarstvu (»Narodne novine«, broj 62/2017, 130/2017 i 14/2019) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O POSTUPKU VAGANJA PROIZVODA RIBARSTVA, EVIDENCIJE VAGANJA TE POSTUPKU I
 UVJETIMA ODOBRAVANJA VAGANJA
 NA RIBARSKIM PLOVILIMA I U
 ODOBRENIM OBJEKTIMA

Članak 1.

U Pravilniku o postupku vaganja proizvoda ribarstva, evidencije vaganja te postupku i uvjetima odobravanja vaganja na ribarskim plovilima i u odobrenim objektima u članku 3. stavak 4. mijenja se i glasi:

»(4) Za ulove namijenjene prvoj prodaji poznatom prvom kupcu izvan teritorija Republike Hrvatske vaganje je obvezno na iskrcajnom mjestu, a inozemni prvi kupac obvezan je na PGR-u podnijeti Zahtjev za odobrenje vaganja na iskrcajnom mjestu, dok iznimno, u slučaju kada inozemni prvi kupac nije poznat i nije moguće vaganje obavljati na plovilu, ribar treba obaviti vaganje te podatke unijeti u transportni dokument na PGR-u.«

Iza stavka 12. dodaje se stavak 13. koji glasi:

»(13) Zahtjev za odobrenje vaganja iz stavka 4. ovog članka na iskrcajnom mjestu popunjava se i dostavlja sukladno uputama na PGR-u.«

Stavak 6. mijenja se i glasi:

»(6) Za točnost i evidentiranje vaganja odgovoran je prvi kupac koji može za provođenje vaganja ovlastiti drugu fizičku ili pravnu osobu putem PGR-a, osim u slučaju vaganja na ribarskom plovilu kada je odgovoran zapovjednik plovila ili u slučaju iz članka 3. stavka 4. kada ribar obavlja vaganje.«

Članak 2.

U članku 7. stavak 1. mijenja se i glasi:

»(1) Vaganje u odobrenim objektima može obavljati samo tvrtka/obrt odobreni objekt kojem je izdano rješenje o registraciji prvog kupca u skladu s propisom koji uređuje prvu prodaju proizvoda te vaganje može obavljati za sebe ili drugog prvog kupca koji mu je uputio pozivnicu i ovlastio ga za vaganje putem PGR-a.«

Stavak 2. mijenja se i glasi:

»(2) Odobreni objekti koji obavljaju vaganje moraju osigurati da se vaganje dovrši unutar 48 sata od vremena istovara proizvoda ribarstva u odobreni objekt.«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/49
 Urbroj: 525-13/0761-20-10
 Zagreb, 9. travnja 2020.

Ministrica poljoprivrede
 Marija Vučković, v. r.
### NN 47/2020 (17.4.2020.), Dopuna Sudskog poslovnika

MINISTARSTVO PRAVOSUĐA

960

Na temelju članka 76. stavka 1. Zakona o sudovima (»Narodne novine«, br. 28/13, 33/15, 82/15, 67/18 i 126/19) ministar pravosuđa donosi

DOPUNU

SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19 i 39/20) iza članka 7. dodaje se novi članak 7.a koji glasi:

»Članak 7.a

(1) Sjednice vijeća održavaju se u sudu, uz prisustvovanje svih članova vijeća prema rasporedu kojeg određuje predsjednik suda godišnjim rasporedom poslova.

(2) Sjednici vijeća mogu prisustvovati i sudski savjetnici i druge osobe kada je to predviđeno zakonom.

(3) Iznimno, kada to posebne prilike nalažu i ako postoje tehnički uvjeti, nejavne sjednice vijeća u drugostupanjskom sudu i Vrhovnom sudu Republike Hrvatske mogu se održavati i audio ili audio-video vezom ako tako odredi predsjednik suda.«.

Članak 2.

Ova Dopuna Sudskog poslovnika stupa na snagu prvoga dana od dana objave u »Narodnim novinama«.

Klasa: 011-01/13-01/20

Urbroj: 514-04-02/1-20-94

Zagreb, 10. travnja 2020.

Ministar
 Dražen Bošnjaković, v. r.
### NN 47/2020 (17.4.2020.), Pravilnik o dopuni Pravilnika o javnobilježničkim uredima

Ministarstvo pravosuđa

959

Na temelju članka 13. stavka 1. točke 9. Zakona o javnom bilježništvu (»Narodne novine«, broj 78/93, 29/94, 16/07, 75/09 i 120/16) ministar pravosuđa donosi

PRAVILNIK

O DOPUNI PRAVILNIKA O JAVNOBILJEŽNIČKIM UREDIMA

Članak 1.

U Pravilniku o javnobilježničkim uredima (»Narodne novine«, broj 123/11 i 115/12) iza članka 13. dodaje se novi članak 13.a koji glasi:

»Članak 13.a

»(1) Ministarstvo pravosuđa može iz osobito opravdanih razloga na zahtjev javnog bilježnika ili vršitelja dužnosti javnog bilježnika privremeno dozvoliti obavljanje javnobilježničke službe u prostoru koji ne ispunjava kriterije iz članka 3. ovog Pravilnika koji se odnose na ukupnu površinu javnobilježničkog ureda i broj prostorija te članka 7. stavka 1. ovog Pravilnika.

(2) O zahtjevu iz stavka 1. ovog članka Ministarstvo pravosuđa odlučuje rješenjem.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-08/02

Urbroj: 514-04-02/1-20-01

Zagreb, 10. travnja 2020.

Ministar
 Dražen Bošnjaković, v. r.
### NN 47/2020 (17.4.2020.), Naredba o izmjeni Naredbe o razvrstaju luka otvorenih za javni promet na području Primorsko-goranske županije

MINISTARSTVO MORA, PROMETA I INFRASTRUKTURE

967

Na temelju članka 44. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/04 i 82/07), ministar mora, prometa i infrastrukture, donosi

NAREDBU

O IZMJENI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU PRIMORSKO-GORANSKE ŽUPANIJE

I.

U Naredbi o razvrstaju luka otvorenih za javni promet na području Primorsko-goranske županije (»Narodne novine«, br. 3/15, 38/15 i 98/19) u točki I., podtočki 3., redni broj »30) luka Lipica (Kraljevica)« briše se.

II.

Ova Naredba stupa na snagu osmoga dana od dana objave u »Narodnim novinama«.

Klasa: 342-21/20-01/25
 Urbroj: 530-03-2-2-2-20-2
 Zagreb, 2. travnja 2020.

Ministar
 Oleg Butković, v. r.
### NN 47/2020 (17.4.2020.), Rješenje o razrješenju predsjednika i članova Upravnog vijeća Lučke uprave Rijeka

VLADA REPUBLIKE HRVATSKE

957

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11, 56/16 i 98/19), Vlada Republike Hrvatske je na sjednici održanoj 16. travnja 2020. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA LUČKE UPRAVE RIJEKA

1. Razrješuje se dr. sc. BOJAN HLAČA dužnosti predsjednika Upravnog vijeća Lučke uprave Rijeka, radi isteka mandata.

2. Razrješuju se dužnosti članovi Upravnog vijeća Lučke uprave Rijeka, radi isteka mandata:

– VESNA MRZLJAK

– dr. sc. NINA PERKO

– JOSIP RUPČIĆ

– dr. sc. DARKO GLAŽAR.

Klasa: 080-02/20-02/15
 Urbroj: 50301-15/28-20-02
 Zagreb, 16. travnja 2020.

Predsjednik
 mr. sc. Andrej Plenković, v. r.
### NN 47/2020 (17.4.2020.), Rješenje o imenovanju predsjednika i članova Upravnog vijeća Lučke uprave Rijeka

VLADA REPUBLIKE HRVATSKE

958

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11, 56/16 i 98/19), Vlada Republike Hrvat­ske je na sjednici održanoj 16. travnja 2020. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA LUČKE UPRAVE RIJEKA

1. Imenuje se dr. sc. BOJAN HLAČA predsjednikom Upravnog vijeća Lučke uprave Rijeka.

2. Za članove Upravnog vijeća Lučke uprave Rijeka, imenuju se:

– VESNA MRZLJAK

– dr. sc. NINA PERKO

– JOSIP RUPČIĆ

– dr. sc. DARKO GLAŽAR.

Klasa: 080-02/20-01/27
 Urbroj: 50301-15/28-20-02
 Zagreb, 16. travnja 2020.

Predsjednik
 mr. sc. Andrej Plenković, v. r.